|  |  |
| --- | --- |
| Godkjent for tjenestestedet av:  Dato: | Dokumentnummer/ sidetall: |
| Prevalensundersøkelse (NOIS-PIAH) i sykehjem | |

**Formål og grunnlagsinformasjon**

* NOIS står for Norsk overvåkningssystem for antibiotikabruk og helsetjenesteassosierte infeksjoner (HAI).
* PIAH står for prevalensundersøkelser av helsetjenesteassosierte infeksjoner og antibiotikabruk.
* Prevalensundersøkelser viser forekomsten av HAI og antibiotikabruk i norske sykehjem.
* Deltakelse i prevalensundersøkelse x 2 pr år er obligatorisk for norske sykehjem i hht *NOIS-registerforskriften* og *Forskrift om smittevern i helsetjenesten.*
* Prevalensundersøkelsene gir en nasjonal oversikt, og det enkelte sykehjem kan sammenligne sine resultater med landsgjennomsnittet, og kan vurdere om forskriving av antibiotika er i tråd med nasjonale anbefalinger.

**Utførelse**

Prevalensmålingene i sykehjem gjennomføres vår og høst, i mai og november. Det anbefales at man velger å registrere en dag tilsynslege/ sykehjemslege er til stede. Følgende skal registreres:

* Symptomatisk urinveisinfeksjon hos beboere med og uten urinveiskateter
* Nedre luftveisinfeksjon
* Infeksjon i operasjonsområdet (overflatisk og dyp postoperativ sårinfeksjon – inkludert organ/ hulrominfeksjon
* Hudinfeksjon
* All systemisk antibiotika på undersøkelsestidspunktet skal registreres
* Indikasjoner for valgt antibiotikum skal registreres

De epidemiologiske definisjonene av de ulike typer infeksjoner, bakgrunnen for og gjennomføringen av undersøkelsen er beskrevet [NOIS-PIAH registreringsmal for sykehjem\_03.11.2015,PDF](https://www.fhi.no/globalassets/migrering/dokumenter/pdf/nois-piah-registreringsmal-for-sykehjem_03.11.2015-pdf.pdf)

Registreringsmal inneholder skjema for registrering av HAI og antibiotikabruk til bruk på avdelingene.

**PIAHnett** – **Nytt digitalt registreringsverktøy fra 2015**

Data fra prevalensundersøkelsene leveres Folkehelseinstituttet ved hjelp av internettbasert dataverktøy, PIAHnett. Papirskjema godtas ikke etter høsten 2015. Det er kun helsepersonell (registrert i HPR-registret) som har tilgang til PIAHnett, og pålogging krever MinID, BankID, Buypasskort og smartleser, eller Commfides.

* [PIAHnett](http://prevalens.fhi.no/)
* [Brukerveiledning for PIAHnett, august 2015, PDF](https://www.fhi.no/globalassets/migrering/dokumenter/pdf/brukerveiledning-for-piahnett-august-2015-pdf.pdf)

**Hvordan få tilgang til egne resultater?**

* Resultater publiseres på Folkehelseinstituttet nettsider.
* Registrert helsepersonell har tilgang til resultatrapporter i PIAHnett. Der kan man se resultater fra eget sykehjem, samt samlede resultater fra sykehjem i egen kommune, eget fylke, og nasjonalt.

**Referanser**

* Folkehelseinstituttet: *Sykehjem: Prevalensundersøkelser av helsetjenesteassosierte infeksjoner og antibiotikabruk, NOIS-PIAH,* (Artikkel, oppdatert 17.12.2018)

Hentet 05.08.2019 på <https://www.fhi.no/hn/helseregistre-og-registre/nois/prevalens-nois-piah/sykehjem-nois-piah/>

* FOR-2005-06-17-610, *Forskrift om smittevern i helsetjenesten*

Hentet 05.08.2019 på <https://lovdata.no/dokument/SF/forskrift/2005-06-17-610>

* FOR-2005-06-17-611, *NOIS-registerforskriften*

Hentet 05.08.2019 på <https://lovdata.no/dokument/SF/forskrift/2005-06-17-611>

* Helsedirektoratet: *Nasjonal faglig retningslinje for antibiotikabruk i primærhelsetjenesten*

Hentet 05.08.2019 på <https://www.helsedirektoratet.no/retningslinjer/antibiotikabruk-i-primaerhelsetjenesten>